আমান উল্লাহ চৌধুরী

আমান উল্লাহ চৌধুরী (মৃত্যু: ৮ জুন ২০১৪) বাংলাদেশ জাতীয়তাবাদী দলের একজন রাজনীতিবিদ এবং ময়মনসিংহ-১১ আসনের সাবেক সংসদ সদস্য ও সাবেক স্বাস্থ্য প্রতিমন্ত্রী।

 প্রাথমিক জীবন 
আমান উল্লাহ চৌধুরী ময়মনসিংহ জেলার ভালুকা উপজেলায় জন্মগ্রহণ করেন। তার পিতা আফতাব উদ্দিন চৌধুরী তৎকালীন ময়মনসিংহ-১০ আসনের সংসদ সদস্য ও পাকিস্তান জাতীয় পরিষদের সদস্য (এম এন এ) ছিলেন।

 রাজনৈতিক জীবন 
চৌধুরী সাবেক স্বাস্থ্য প্রতিমন্ত্রী। তিনি ময়মনসিংহ-১১ আসন থেকে ১৯৮৬ সালের তৃতীয় জাতীয় সংসদ নির্বাচনে বাংলাদেশ মুসলিম লীগ এর প্রার্থী হিসেবে প্রথম সংসদ সদস্য নির্বাচিত হন। পরবর্তীতে যোগ দেন বাংলাদেশ জাতীয়তাবাদী দলে। ১৯৯১ সালের পঞ্চম ও ফেব্রুয়ারি ১৯৯৬ সালের জাতীয় সংসদ নির্বাচনে বিএনপির প্রার্থী হিসেবে একই আসন থেকে সংসদ সদস্য নির্বাচিত হয়েছিলেন।

কিছুদিনের জন্য গঠিত ষষ্ঠ জাতীয় সংসদে তিনি ১৯ মার্চ ১৯৯৬ থেকে ৩০ মার্চ ১৯৯৬ পর্যন্ত শিক্ষা মন্ত্রণালয় এবং বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব পালন করেন।

 পারিবারিক জীবন 
আমান উল্লাহ চৌধুরী ১৩ ফেব্রুয়ারি ১৯৬৬ সালে মানিকগঞ্জ জেলার রাহিজা খানম ঝুনুকে বিয়ে করেন। দুই মেয়ে লোপা ও ফারহানা চৌধুরী বেবী । দুজনই নৃত্যশিল্পী। ১৯৯০ সালে লোপা মারা যান। দুই ছেলে আহসান ও আহসান উল্লাহ চৌধুরী বড় বাবু।

 মৃত্যু 
আমান উল্লাহ চৌধুরী ৮ জুন ২০১৪ সালে ঢাকার স্কয়ার হাসপাতালে মৃত্যুবরণ করেন।

 তথ্যসূত্র 

বিষয়শ্রেণী:২০১৪-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:বাংলাদেশ মুসলিম লীগের সাবেক রাজনীতিবিদ
বিষয়শ্রেণী:বাংলাদেশের শিক্ষা প্রতিমন্ত্রী
বিষয়শ্রেণী:বাংলাদেশের বিজ্ঞান ও প্রযুক্তি প্রতিমন্ত্রী